**НЧ „ХРИСТО БОТЕВ-1898”**

**СЕЛО РУЖИНЦИ, ОБЛАСТ ВИДИН**

**ГОДИШЕН ОТЧЕТ ЗА ДЕЙНОСТТА**

**НА НЧ „ХРИСТО БОТЕВ-1898”**

**ЗА ПЕРИОДА 01.01.2023 г. – 31.12.2023 г.**

**------------------------------------------------------------------**

НЧ „Христо Ботев - 1898”, село Ружинци е най-старото читалище на територията на общината.

Жителите по постоянен адрес в населеното място са 779 души. Броя на регистрираните читалищни членове е 85.

През изминалата 2023 година читалището проведе успешно седмото издание на фолклорен събор „Ружинци 2023“, както и традиционните мероприятия. Самодейните колективи продължиха да популяризират българския фолклор и традиции като взеха участие в редица фолклорни събори и фестивали в страната и спечелиха няколко отличия.

Основни цели и задачи през 2023 година:

1. Запазване на читалището като обществен център и ценен участник в местното развитие ;
2. Развитие и утвърждаване на самодейните колективи;
3. Привличане на младежи към дейностите на читалището;
4. Опазване и поддържане на МТБ на читалището в добър вид.

**І . ОСНОВНИ ДЕЙНОСТИ:**

1. **Любителско художествено творчество:**

а/ ПГ- състоящата се от 12 души, с осигурен музикален съпровод на акордеон и тъпан. Ръководители на състава – Милена Иванова и Венцислав Пешев;

б/ ТС- състоящ се от 12 души с ръководител Румяна Илиева;

в/ ДТС – състоящ се от 10души с ръководител Александра Димитрова;

г/ ВГ - състояща се от 10 души с ръководител Петранка Лъутару.

Временно действащи колективи:

а/ лазарска група

б/ коледарска група

• Международни участия – 1 бр.

• Национални участия – 2 бр.

• Общински участия – 2 бр.

1. **Проведени тържества и мероприятия в село Ружинци:**

* Ден на лозаря със традиционно зарязване на лози и музика на площада;
* Изработка и раздаване на мартеници;
* Националния празник на България – 3-ти март;
* „Великденско ателие на открито“ за поредна година заедно с отец Рафаил и ученици от училището двора на църквата Св. Параскева Петка се превърна в работилница за боядисване на великденски яйца;
* Пролетен бал на сцената на събора;
* Лазаруване;
* Отбелязване на Деня на славянската писменост с тържествена програма на площада пред читалището;
* Първи юни – забавления и игри за деца в парка в село Ружинци, съвместно с ОС на БЧК – Видин;
* „Традиция и фолклор“ седми фолклорен събор „Ружинци - 2023“ изискваше много усилия, труд и дълга предварителна подготовка. Крайния резултат беше най- бляскавото събитие през годината. Седмото издание събра над 1000 самодейци от областите Видин, Монтана, Враца, и Софийска област. Както и колективите от читалището домакин и читалищата от Дреновец, Гюргич и Плешивец. Гостуваха ни сурвакарска група от село Люлин, област Перник, и мажоретен състав от град Лом. Майстор Бобан от Република Сърбия внесе колорит със своите умения и за поредна година предложи традиционна сръбска кухня. Концертите на гост изпълнителите събраха многобройна публика. В двете вечери на сцената са изявиха Крум, Роксана, Ива и Велислава Костадинови и Гъмзата Брас шоу. Събора бе открит с шествие до сцената на събора и програма на фанфарен и мажоретен състав от град Лом. Тържествен водосвет за здраве и благополучие отслужи отец Рафаил. Част от пъстрата палитра от фолклор музика и танци бяха и клуб „Бдинци“. Допълнително очарование на събора придадоха и търговците на храни и стоки, както и съоръженията за игри и забавления и двете бирарии от местни търговци, които бяха рекорден брой за седмото издание на събора.

Секретаря на читалището, читалищни работници, членовете на читалищното настоятелство и доброволци участваха активно в подготовката и провеждането на събора. С тяхна помощ бяха изработени също така и грамоти, плакети, рекламни материали, тениски и други.

Изключително впечатляващо Иво Иванов-читалищния секретар изрисува сцената на събора с рисунки, които дълги години ще радват посетителите на събора

* Коледно тържество на сцената на читалището с програма на самодейци от читалището и колективи от училищата от Ружинци и Дреновец. Програмата завърши с Дядо Коледа и раздаване на подаръци. Със средства на читалището беше закупена нова украса за сцената в големия салон.
* Коледарската група към читалището зарадва жителите на селото, местните институции и търговските обекти с празнични наричания и песни;
* Посрещане на Новата 2024 година на площада пред читалището.

**3. Библиотечната и информационна дейност**

Съгласно Закона за обществените библиотеки читалището регистрира в Регистъра на обществените библиотеки към Министерство на културата читалищна библиотека под №1444 – Библиотека при НЧ „Христо Ботев -1898 ”, село Ружинци.

За натрупания през годините библиотечен фонд най – важните измерители са:

• Библиотечния фонд на читалището към 31.12.2023 г. е 10 300 книги. Общият фонд обхваща литература на различна тематика – история, философия, художествена литература, чуждестранна литература и други ;

• Библиотеката не е абонирана за периодични издания;

• През 2023 г. в библиотеката са реализирани 50 читателски посещения;

• Степен на автоматизация: 3 компютъра и 1 принтер – получени по програма „Глобални библиотеки“, който се ползват от служителите на читалището, самодейци и други.

• През 2023 г. няма отчислена литература.

Подадени са годишни информационни карти към Министерство на културата в поддържаните от него регистри на читалищата и библиотеките.

**4. Фолклорни събори, фестивали, празници и други с участието на самодейни колективи при читалището**

Самодейните колективи към читалището взеха участие в следните фолклорни събори и фестивали, от които има получени грамоти и плакети:

* Участие на танцов състав „Ружинско хоро“ в национален фолклорен фестивал – конкурс „Бъдност за талантите на България“;
* Участие на танцов състав „Ружинско хоро“ в празнична програма на Фондация „Подкрепа за реализация“ в град Видин;
* Международен фолклорен фестивал „Гергьовден“, село Антимово;
* Национален фолклорен събор „Де е българското“, село Очин дол, община Мездра, област Враца – участие на танцов състав;
* Участие на танцов състав „Ружинско хоро“ в заключителния етап на национален фолклорен фестивал – конкурс „Бъдност за талантите на България“;
* Участие на танцов състав „Ружинско хоро“ в Република Сърбия организирано от фондация „Подкрепа за реализация“;
* Фолклорен събор – село Иново – участие на танцов състав;
* „Када кум прасе и ти вречу“ – община Чупрене – участие на певческа група и танцов състав;
* Фолклорен събор „Свидня“, община Георги Дамяново – участие на певческа група и вокална група;
* Фолклорен събор „Жив вода“ – пещера Венеца – село Гара Орешец – участие на певческа група и вокална група;
* Фолклорен събор „Пей, танцувай и на Зелени дел се любувай“ – град Вършец, кв. Заножене – участие на танцов състав;
* Фолклорен събор на народното творчество – „Глътка жива вода“, с. Чомаковци – участие на танцов състав;
* Фолклорен събор – село Нефела, община Враца – участие на танцов състав;
* Фолклорен празник в село Василовци – участие на вокална група;
* Национален фолклорен фестивал – село Моравица – участие на певческа група;
* Традиционен събор „Илинден“, село Арчар, област Видин – участие на танцов състав;
* Фолклорен събор „Пъстрина пее“, село Стубел, област – участие на танцов състав;
* Фолклорен събор „Дунавци пее и танцува“, град Дунавци – участие на певческа група.
* Фолклорен събор „Хоро се вие край Тимок“, град Брегово, област Видин – участие на вокална група;
* Фолклорен събор „Среща на три поколения“, село Гюргич, община Ружинци – участие на певческа група, танцов състав и детски танцов състав;
* Събор на град Брусарци – участие на детски танцов състав и вокална група;
* Фолклорен събор в село Миланово, община Своге – участие на певческа група;
* Празник на Бутанския славей – село Краводер, област Враца – участие на певческа група и детски танцов състав;
* Фолклорен събор в село Буковец, община Бяла Слатина – участие на танцов състав;
* Фолклорен събор „Ружинци - 2023“ –участие на четирите колектива;
* Празник на хляба и лютеницата в село Ясен – участие на самодейци.
* Заключителен концерт в село Кутово- участие на танцов състав и детски танцов състав.

Благодарение на неуморната работа и множеството участия във фолклорни събори и фестивали народното песенно и танцово изкуство прославяше село Ружинци в различни населените места в региона.

Танцов състав „Ружинско хоро“ спечели няколко призови отличия – диплом, купа и званието лаурет 1-ва степен в направление танцов фолклор от Южен централен квалификационен етап от Националния фолклорен конкурс „Бъдност за талантите на България“, златен медал от фолклорния събор в село Буковец, община Бяла Слатина, второ място в онлайн конкурс „Танцувай с мен“, организиран от НЧ „Просвета - 1937“, село Кутово в рамките на проект „Нов живот за танцов състав за изворен фолклор“, първа награда на фестивала в село Антимово. Трето място и купа от фестивала в село Миланово, спечели певческа група „Ружа ружица“.

**5. Други дейности**

Читалищните служители са участвали при изработката на грамоти, плакети, плакати, рисуване на сцената на събора за фолклорния събор, както и за всички други мероприятия.

**ІІ. МАТЕРИАЛНО – ТЕХНИЧЕСКА БАЗА:**

1. Разгъната площ в кв. м. за читалищна дейност – 420 кв. м.;

2. Броя места в салоните:

• Голям салон /с балкона/ – 350 места;

• Малък салон – 80 места.

3. Техническа база:

• Сградният фонд на читалището разполага с голям и малък салон, библиотека, гримьорни, художествено ателие, санитарен възел и други.

• НЧ „Христо Ботев - 1898” разполага с подходящи технически средства и интернет, мултимедия, озвучителна и осветителна техника /озвучителен пулт, тонколони, безжични микрофони, прожектори и други/.

През 2023 години е закупено ново осветление за големия салон на читалището както и нови отоплителни уреди.

Субсидирана численост на персонала за 2023 г. е 3,75 субсидирани бройки;

Общ бюджет на читалището за предходната година – 56 372.35 лв.

Собствените приходи, които има читалището са от членски внос и наем на читалищните салони.

Секретар читалище: Председател ЧН:

/Иво Иванов/ /Милена Иванова/